Óraterv – Centopa – Katharina Loefflerova-film

**Cím**: Egy jó nyaralás csodákra képes – Katharina Loefflerova története

**Óratípus**: osztályfőnöki óra / Geschichte

**Az óra célja**: egy női életút bemutatása a 20. században életmódtörténet tanításán keresztül

**Az óra „üzenete”**: a tanulók ismerjék fel, a kelet-közép-európai közös sors a 20. században nem elválaszt, hanem összeköt bennünket

**Módszerek**: frontális, csoport, páros és egyéni munkaformák

**Osztály**: 13. német-magyar két tanítási nyelvű osztály / egész osztály, ill. 14 fős csoport (Geschichte)

**Film**: Centopa: Loefflerova\_Katharina (magyarul, illetve a Geschichte órán németül a centropa.org oldalon, online)

**Előzetes munka**: a korábban tanult történelmi ismeretek mozgósítása, 6/3 csoport alkotása után a csoportok írásban megkapják az ismétlési szempontokat: események, helyszínek történelmi személyek. A feladat 2 percben összefoglalni a tanultakat a többieknek képek felhasználásával: Beneš, Masaryk, Szudéta-vidék, asszimilált zsidó, Makkabi-játékok, Klement Gottwald. A feladat egymás hatékony informálása, a diákok egymásnak kérdéseket tehetnek fel az elhangzottakkal kapcsolatában.

Az előzetes feladat része az előző tanévben tanult ismeretek mozgósítása: életmód és mindennapok a Monarchiában (Száray 11) illetve a városi és vidéki zsidóság társadalmi elhelyezkedésének, asszimilációjának és emancipációjának folyamata 1867 és 1914 között.

Geschichte: a tanult történelmi fogalmak idegen nyelvi szakszókincsének magismerése, használatuk gyakoroltatása a célnyelven. A Monarchia, benne Prága multikulturális jellegének feltárása, ott forráskeresés megadott szempontok szerint.

Az órák menete: (2x45 perc, magyar nyelvű és Geschichte egyaránt)

1. óra:

0-10 perc: csoportalakítás/ az előzetesen kapott feladat ismertetése a már korábban megalakított csoportokkal

11-20 perc: a kiadott fogalmak megbeszélése frontálisan, érzések, vélemények megfogalmazása:

Mit jelentett asszimilált zsidónak lenni Prágában/ a Monarchiában?

Mit jelent a zsidó identitás ennek a családnak az életében?

Mit árul el a családfa a multikulturalitásról? Van-e jele ennek?

21-40 perc:

Túlélési technikák feltárása csoportmunkában: minden csoport kap egy fogalmat, melynek internet (tanulói laptop) segítségével utána néz.

Lehetséges topikok:

* túlélés a táborban
* hazatérés
* a történtek feldolgozása (ezt is túl kellett élni)
* újrakezdeni az életet (új család)
* maradni egy újabb diktatúrában
* az alija lehetősége: választások és válaszok.

41-45. perc:

Az első óra értékelése, a következő óra feladatainak megfogalmazása.

2. óra:

0-5 perc: az előző óra tapasztalatainak felidézése (nincs dupla órás lehetőség, a hét más napján van a 2. óra)

6-20 perc:

Történet a történetben: az Urlich Ede-történet feldolgozása csoportmunkában: a tanulók önálló tempóban újranézik a filmet, kiemelik a számukra fontos történetelemeket. Utána közös, irányított beszélgetés.

21-40. perc:

Katharina asszony személyiségének, jellemének egyedisége

**Feladat**: a csoportok személyes reflexiókat fogalmaznak meg a történetből és a családi dokumentumokból kibontakozó ismereteik alapján.

Cél az árnyalt személyiségkép közös felvázolása, a következő csomópontokkal:

* gyermekkor, a család meghatározó szerepe
* zsidó identitás és ifjúkor
* az üldöztetés és annak hatása az életére, személyiség alakulására
* újrakezdés a háború után
* a család az újrakezdés lehetősége
* történetének „üzenete a számomra” (a diák/diákcsoport fogalmaz meg személyes benyomást vagy tanulságot)

41-45. perc:

* az elkészült dokumentáció (portfólióba gyűjtjük a reflexiókat, vázlatokat, kiválasztott szövegeket, képeket) összefűzése csoportonként
* a végleges, írásbeli értékelés előtt a tanár röviden szóban értékeli a benyomásait, tapasztalatait.

Az óratervet készítette:

Gulyás Éva demonstrátor, egyetemi hallgató

Nemzeti Közszolgálati Egyetem, Közigazgatás-tudományi Kar, III. évfolyam

Komódi Andrea – tanár

Petőfi Sándor Gimnázium, Mezőberény